**ΚΕΙΜΕΝΑ ΑΥΤΕΝΕΡΓΕΙΑΣ 5ης ΘΕΜΑΤΙΚΗΣ ΕΝΟΤΗΤΑΣ**

**Πλάτων, Λάχης 190b-d**

* Λοιπόν, ω Λάχη, και τώρα αυτοί οι δύο μάς προσκαλούν να τους συμβουλέψουμε  με ποιον τρόπο, αφού επέλθει η αρετή στους γιούς τους,  θα μπορούσε να τους κάνει καλύτερους στις ψυχές τους.
* Βεβαιότατα.
* Άρα λοιπόν τούτο πρέπει να υπάρχει σε μας, το να γνωρίζουμε ότι τελικά υπάρχει η αρετή; Διότι, αν δεν ξέρουμε καθόλου ότι συμβαίνει να υπάρχει η αρετή,  με ποιον τρόπο θα μπορούσαμε να γίνουμε σύμβουλοι γι’ αυτό σε οποιονδήποτε, πώς δηλαδή θα μπορούσε αυτό με τον πιο ωραίο τρόπο να το αποκτήσει ;
* Κανέναν, μου φαίνεται, Σωκράτη
* Ισχυριζόμαστε συνεπώς, Λάχη, ότι γνωρίζουμε ότι υπάρχει αυτό.
* Το ισχυριζόμαστε βέβαια.
* Λοιπόν αυτό που γνωρίζουμε, θα μπορούμε βεβαίως να πούμε τι είναι.
* Πώς, όχι ;
* Μη λοιπόν, ευγενέστατε,  εξετάσουμε αμέσως ολόκληρη την αρετή – ίσως είναι περισσότερη η εργασία – αλλά ας δούμε για κάποιο μέρος της πρώτα αν μπορούμε να το γνωρίσουμε και για μας, όπως είναι λογικό, θα είναι η έρευνα πιο εύκολη.
* Έτσι ας κάνουμε, Σωκράτη, όπως θέλεις.

Πηγή: <https://blogs.sch.gr/dstefanou/2020/04/25/fakelos-ylikoy-enotita-7-keimeno-aytenergeias-platon-quot-lachis-quot-190b-d/>

**Ισοκράτης, Νικοκλής ή Κύπριοι, 5-7**

Για τα άλλα που διαθέτουμε, όπως είπα και προηγουμένως, δε διαφέρουμε καθόλου από τα ζώα αλλά τυχαίνει να είμαστε κατώτεροι και στην ταχύτητα και στη δύναμη και στις άλλες ικανότητες. Όταν όμως γεννήθηκε σε μας η ικανότητα να πείθουμε ο ένας τον άλλο και να φανερώνουμε μεταξύ μας αυτά που θέλουμε, όχι μόνο απαλλαχτήκαμε από το να ζούμε σαν τα θηρία, αλλά αφού συγκεντρωθήκαμε (σχηματίσαμε κοινωνίες) κτίσαμε πόλεις και θεσπίσαμε νόμους και ανακαλύψαμε τέχνες και όλα σχεδόν που επινοήσαμε ο λόγος είναι αυτός που μας βοήθησε να τα φτιάξουμε. Γιατί αυτός νομοθέτησε και για τα δίκαια και για τα άδικα και για τα καλά και για τα άσχημα που αν δεν ρυθμίζονταν δε θα μπορούσαμε να ζούμε ο ένας με τον άλλο.

με το νόμο ελέγχουμε τους κακούς και εγκωμιάζουμε τους αγαθούς μ' αυτόν μορφώνουμε αυτούς που έχουν ανάγκη μόρφωσης και δοκιμάζουμε τους νοήμονες. γιατί το να μιλά κανείς όπως πρέπει το θεωρούμε ως το μέγιστο σημείο της συνετής σκέψης και ο λόγος ο αληθινός και νόμιμος και δίκαιος είναι εικόνα αγαθής και πιστής ψυχής.

Πηγή: [http://users.sch.gr/ipap/thematographia/Isokratis-PeriAntidoseos,253-255.htm](http://users.sch.gr/ipap/thematographia/Isokratis-PeriAntidoseos%2C253-255.htm)